ഫാദര് പോള് തേലക്കാട്ടിനെതിരെ എറണാകുളംഅങ്കമാലി അതിരൂപതയിലെ വിശ്വാസികള് അതിരൂപതയുടെ വിയാനി പ്രസ്സിന് മുന്പില് പ്രതിഷേധിച്ചു കൊച്ചി: എറണാകുളം അങ്കമാലി അതിരൂപതയിലെ സഭാ സംരക്ഷണ സമിതി അംഗങ്ങള് ഇന്ന് സത്യദീപം പ്രസ്സിനു മുന്പില് സഭാവിരുദ്ധ പ്രവര്ത്തനങ്ങള് നടത്തുന്ന ഫാദര് പോള് തേലക്കാട്ടിനെ വൈദികവൃത്തിയില് നിന്നും സസ്പെന്ഡ് ചെയ്യണമെന്ന് ആവശ്യപ്പെട്ടുകൊണ്ട് പ്രതിഷേധപ്രകടനം നടത്തി. മേജര് ആര്ച്ച് ബിഷപ് അഭിവന്ദ്യ മാര് ജോര്ജ് ആലഞ്ചേരിയെ സ്ഥാനഭ്രഷ്ടനാക്കാന് വേണ്ടി വ്യാജരേഖ ചമച്ച കേസില് രണ്ടാം പ്രതിയായ തേലക്കാട്ട് ഇപ്പോള് കോടതിയില് വിചാരണ നേരിടുകയാണ്. ശ്രേഷ്ഠ മെത്രാപ്പോലീത്തായ്ക്കും മെത്രാന് സിനഡിനും എതിരെ മാധ്യമങ്ങളിലൂടെ വ്യാജപ്രചരണങ്ങള് നടത്തുകയും, വിമത വൈദികരെയും കുറെ അല്മായരെയും കൂട്ടുപിടിച്ച് സഭയുടെസല്പേരിനു കളങ്കം വരുത്തുകയാണ് ലക്ഷ്യം. മനസ്സില് താലോലിച്ചിരുന്ന മെത്രാന് പദവി നഷ്ടമായതിനാലും സഭയുടെ ഔദ്യോഗിക വക്താവ് എന്ന സ്ഥാനം എടുത്തുകളഞ്ഞ തിന്നാലും വളരെ ദുഃഖിതനാണ് ഫാദര് പോള് തേലക്കാട്ട്. ഈ കഴിഞ്ഞ സെപ്റ്റംബര് 25 ആം തീയതി കേന്ദ്രസര്ക്കാര് ഒരിക്കല് നിരോധിച്ച മീഡിയവണ് എന്ന ചാനലില് അദ്ദേഹം സഭയെ അപകീര്ത്തിപ്പെടുത്തുന്ന വിധം അഭിമുഖം നല്കുകയുണ്ടായി. ഏതായാലും തേലക്കാട്ടിനേയും,വിമത വൈദികരെയും സഹിച്ച് മുന്നോട്ടുപോകാനാവില്ല എന്ന് വിശ്വാസികള് നിലപാട് എടുത്തിരിക്കുകയാണ്. സഭയുടെ സ്ഥിരം മെത്രാന് സമിതിക്ക് പരാതിയും കൈമാറിയിട്ടുണ്ട്. സഭാ സംരക്ഷണസമിതി കണ്വീനര് കുര്യന് അത്തിക്കളം, റിട്ടേഡ് അധ്യാപിക റാന്സി സി മൂഴിയില് എന്നിവര് പ്രസംഗിച്ചു. സ്ത്രീകളടക്കം 50 അംഗങ്ങള് പ്രതിഷേധ പരിപാടിയില് പങ്കെടുത്തു. ജോസഫ് ഏബ്രഹാം, സണ്ണി എം ആര് എന്നിവര് നേതൃത്വം നല്കി.